|  |  |
| --- | --- |
| Apraksts: | Uzaicinājums piedalīties SIA “Rīgas ūdens” tirgus izpētē **“Ūdensvada un kanalizācijas tīklu izbūves Rīgā, Darba ielā 8, būvuzraudzība”** **(identifikācijas Nr. T.I.132)** |
| Piedāvājuma iesniegšanas termiņš:  | **2021.gada 26.novembra plkst.12:00** |
| Kontaktpersona: | SIA “Rīgas ūdens” Juridiskā departamenta iepirkumu speciāliste Vita Rubene*,* tālr. 67 088 347,e-pasta adrese: vita.rubene@rigasudens.lv  |

Aicinām piedalīties tirgus izpētē, līdz **2021.gada 26.novembra plkst.12:00** nosūtot savu piedāvājumu uz e-pasta adresi: tirgusizpete@rigasudens.lv.

**IEPIRKUMA PRIEKŠMETS:**

Sabiedrības ar ierobežotu atbildību “Citrus Solutions” izstrādātā būvprojekta “Viena dzīvokļa māja ar auto nojumi un palīgēku, Darba ielā 8, Rīgā” ŪKT sadaļu (turpmāk – Būvprojekts) īstenošanas būvdarbu būvuzraudzība saskaņā ar **Pielikumā Nr.1** pievienoto līguma projektu, t.sk., darba uzdevumu,un Būvprojektu normatīvajos aktos noteiktajā kārtībā.

Būvdarbu izpildes laiks ir **60 (sešdesmit) kalendāra dienas** no Līguma spēkā stāšanās dienas. Darbu pieņemšanas un nodošanas akta iesniegšanas Pasūtītājam termiņš ir **90 (deviņdesmit) kalendāra dienas**, skaitot no Akta par Būvdarbu pabeigšanu abpusējas parakstīšanas dienas.

Būvdarbu apjomi norādīti **Pielikumā Nr.5**.

**ATLASES PRASĪBAS:**

1. Pretendentam būs jābūt reģistrētam Latvijas Republikas Būvkomersantu reģistrā.
2. Pretendents līguma izpildei var nodrošināt šādus būvspeciālistus:
	1. Būvuzraugu, kurš atbilstoši Ministru kabineta 2014.gada 19.augusta noteikumiem Nr.500 “Vispārīgie būvnoteikumi” veiks būvuzraudzību objektā un kuram ir spēkā esošs būvprakses sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraudzībā.
	2. Ceļu būvdarbu būvuzraugu, kuram ir spēkā esošs būvprakses sertifikāts ceļu būvdarbu būvuzraudzībā.

**IESNIEDZAMIE DOKUMENTI:**

1. Pretendenta parakstīts piedāvājums saskaņā ar Pielikumā Nr.2 pievienoto veidni.
2. Ja Pretendents nav reģistrēts Latvijas Republikas Būvkomersantu reģistrā, tam jāiesniedz apliecinājums, ka gadījumā, ja tam tiks piešķirtas iepirkuma līguma slēgšanas tiesības, tas līdz iepirkuma līguma noslēgšanai reģistrēsies Latvijas Republikas Būvkomersantu reģistrā.
3. Pretendenta parakstīts finanšu piedāvājums saskaņā ar Pielikumā Nr.3 pievienoto veidni.
4. Būvuzrauga un ceļu būvdarbu būvuzrauga pieejamības apliecinājumi saskaņā ar Pielikumā Nr.4 pievienoto veidni.
5. Būvuzrauga un ceļu būvdarbu būvuzrauga spēkā esošas profesionālās civiltiesiskās atbildības apdrošināšanas līguma polises kopijas vai apliecinājums, ka profesionālās civiltiesiskās atbildības apdrošināšanas līgums tiks noslēgts 2 (divu) darba dienu laikā pēc būvuzraudzības līguma noslēgšanas.

**DOKUMENTU SAŅEMŠANA:**

Pirms piedāvājuma iesniegšanas Piegādātājam vai tā pilnvarotajam pārstāvim ir iespējams iepazīties ar Būvprojektu elektroniskā formātā, pirms tam nosūtot attiecīgu pieprasījumu uz e-pasta adresi vita.rubene@rigasudens.lv un pieprasījumam pievienojot konfidencialitātes apliecinājumu saskaņā ar **Pielikumu Nr.6** (ar Būvprojektu nodotās informācijas aizsardzības nolūkā) un pilnvaru, ja pieprasījumu veic Piegādātāja pilnvarotais pārstāvis.

**VĒRTĒŠANA UN LĪGUMA SLĒGŠANA:**

1. Tirgus izpētes rezultātā SIA “Rīgas ūdens” atbilstoši **Pielikumā Nr.1** pievienotajam līguma projektam noslēgs līgumu ar pretendentu, kura piedāvājums atbildīs norādītajām prasībām un būs ar viszemāko cenu.
2. Pretendents var tikt uzaicināts uz sarunām, lai apspriestu pretendenta iesniegto piedāvājumu un līguma projektu, kā rezultātā pretendentam var tikt dota iespēja iesniegtajā piedāvājumā veikt grozījumus.

**PIELIKUMĀ:**

1. Līguma projekts, t.sk. darba uzdevums uz 8 lapām.
2. Piedāvājuma veidne uz 1 lapas.
3. Finanšu piedāvājuma veidne uz 1 lapas.
4. Būvuzrauga pieejamības apliecinājuma veidne uz 1 lapas.
5. Būvdarbu apjomi uz 2 lapām.
6. Konfidencialitātes apliecinājums uz 1 lapas.

**Pielikums Nr.1**

**Līguma projekts**

**Līgums Nr. \_\_\_\_\_\_\_\_\_\_\_\_\_\_**

**par ūdensvada un kanalizācijas tīklu izbūves Rīgā, Darba ielā 8, būvuzraudzību**

 (Tirgus izpēte Nr.132)

Rīgā, 202\_. gada \_\_\_.\_\_\_\_\_\_\_\_\_\_\_

**SIA „Rīgas ūdens”**, reģ. Nr. **40103023035**, tās \_\_\_\_\_\_\_\_\_\_\_\_\_\_\_\_\_\_ personā, kura darbojas uz SIA „Rīgas ūdens” valdes 202\_.gada \_\_\_\_\_\_\_\_\_ lēmuma (protokols Nr.2.4.1/202\_/\_\_) pamata, turpmāk **-** **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_**, reģ. Nr**.\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_ personā, kur\_ darbojas uz \_\_\_\_\_\_\_\_\_\_\_\_\_\_\_ pamata, turpmāk **-** **Uzņēmējs**, no otras puses,

turpmāk saukti **Līdzēji**, noslēdz šādu līgumu, turpmāk **-** **Līgums**:

1. **Līguma priekšmets un termiņi**
	1. Uzņēmējs veic **Pielikumā Nr.1** norādītā būvobjekta **–** ūdensvada un kanalizācijas tīklu Rīgā, Darba ielā 8 (turpmāk **-** **Būvobjekts**) izbūves darbu (turpmāk **– Būvdarbi**) būvuzraudzību un Pasūtītāja interešu nodrošināšanu Būvdarbu izpildē (kopā **– Uzdevums**).
	2. Uzdevums tiek veikts Līgumā un saistošajos normatīvajos aktos noteiktajā kārtībā saskaņā ar Pasūtītāja un Būvdarbu veicēja noslēgto līgumu par Būvdarbu izpildi.
	3. Pasūtītājs apņemas Līgumā noteiktajā kārtībā samaksāt par Līgumā un saistošajos normatīvajos aktos noteiktajā kārtībā veikto Uzdevumu.
	4. Parakstot Līgumu, Uzņēmējs apliecina, ka Būvobjektu ir apsekojis, iepazinies ar Uzdevuma izpildei nepieciešamo dokumentāciju, Būvdarbu izpildes līguma noteikumiem un apzinās Uzdevuma apjomu.
2. **Uzdevuma izpildes kārtība**
	1. Uzņēmējs uzsāk pildīt Uzdevumu nākamajā dienā pēc Līguma spēkā stāšanās.
	2. Uzņēmējs atbild par fizisko personu (**Pārstāvju**), kuri būs tiešie Uzdevumā norādīto pienākumu izpildītāji, kvalifikācijas atbilstību Uzdevumam. Uzņēmējs uzņemas pilnu atbildību par Pārstāvju darbu un viņu radītajiem zaudējumiem Pasūtītājam vai trešajām personām. Ja Uzņēmējs Pasūtītājam Pārstāvju profesionālās civiltiesiskās apdrošināšanas polises kopijas nav iesniedzis līdz Līguma spēkā stāšanās dienai, Uzņēmējs šo polišu kopijas Pasūtītājam iesniedz 2 (divu) darba dienu laikā pēc Līguma spēkā stāšanās.
	3. Uzņēmēja Pārstāvji Līguma izpildes ietvaros ir **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(vārds, uzvārds, darbības sfēra, sertifikāta Nr. \_\_\_\_\_\_)***.**
	4. Pasūtītājs jebkurā laikā var prasīt Uzņēmējam Pārstāvja(-u) nomaiņu. Uzņēmējs veic Pārstāvja nomaiņu 3 (trīs) darba dienu laikā pēc atbilstoša Pasūtītāja rakstveida paziņojuma saņemšanas un rakstveidā paziņo Pasūtītājam par iecelto Pārstāvi.
	5. Pildot Uzdevumu, Uzņēmējs un Pārstāvji neparaksta dokumentus Pasūtītāja vārdā, izņemot gadījumus, kad saņemts atbilstošs Pasūtītāja rakstveida pilnvarojums.
	6. Pārstāvjiem ir tiesības pieprasīt no Būvdarbu veicēja visu informāciju un dokumentāciju, kas nepieciešama Uzdevuma izpildei.
	7. Pārstāvji jebkurā laikā var sniegt Būvdarbu veicējam saistošus norādījumus Būvdarbu izpildei, Būvdarbu defektu un Būvdarbu izpilddokumentācijas trūkumu novēršanai.
	8. Pārstāvjiem ir pienākums, tajā skaitā, parakstīt Aktus par izpildītajiem Darbiem un Darbu nodošanas - pieņemšanas aktu, segto darbu pieņemšanas aktus, aktus par fakta konstatāciju.
3. **Līdzēju tiesības un pienākumi**
	1. PasūtītājsLīguma izpildei:
		1. veic Līgumā paredzētos maksājumus Uzņēmējam;
		2. izsniedz Uzņēmējam Pasūtītāja rīcībā esošo un Uzdevuma izpildei nepieciešamo dokumentāciju un informāciju;
		3. nepieciešamības gadījumā izsniedz Uzņēmējam pilnvaras Uzdevuma izpildei;
		4. jebkurā laikā var pieprasīt no Uzņēmēja informāciju, atzinumus un konsultācijas, kas saistītas ar Būvdarbu izpildi vai Uzdevumu;
		5. tiesīgs apturēt Līgumam neatbilstošas Uzņēmēja darbības Uzdevuma izpildē.
	2. Uzņēmējs Līguma izpildei:
		1. veic Līguma **Pielikumā Nr.1** minētos uzdevumus;
		2. informē Pasūtītājupar visiem apstākļiem, kas var ietekmēt Būvdarbu izpildes termiņus, izmaksas vai kvalitāti;
		3. pieprasa no Būvdarbu izpildītājiem visu informāciju un dokumentāciju, kura nepieciešamas Būvdarbu izpildes kontrolei un Uzdevuma izpildei;
		4. saņem no PasūtītājaUzdevuma izpildei nepieciešamo dokumentāciju, pilnvaras un informāciju;
		5. nodrošina Pārstāvju būvobjektā pavadītā laika uzskaiti;
		6. dod Būvdarbu izpildītājiem saistošus uzdevumus;
		7. nodrošina citu Vispārīgajos būvnoteikumos paredzēto būvuzrauga pienākumu izpildi;
		8. pirms Pasūtītāja veiktās Būvdarbu galīgās pārbaudes Uzņēmējs iesniedz Pasūtītājam pārskatu par saskaņā ar Līgumu veikto būvuzrauga pienākumu, tajā skaitā par būvuzraudzības plānā norādīto pasākumu, izpildi, un apliecinājumu, ka inženierbūve ir uzbūvēta atbilstoši būvdarbu kvalitātes prasībām un normatīvajiem aktiem. Pārskatam Uzņēmējs pievieno Būvdarbu izpildes fotogrāfijas.
4. **Līguma cena un norēķinu kārtība**
	1. Par Uzdevuma izpildi Uzņēmējs saņem atbilstoši Pārstāvju laika ieguldījumam Uzdevuma izpildē, bet ne vairāk kā **EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi)** bez pievienotās vērtības nodokļa (PVN) saskaņā. PVN tiek piemērots Latvijas Republikas spēkā esošajos normatīvajos aktos noteiktā kārtībā.
	2. Maksājumu veikšanai tiek piemērotas šādas Pārstāvju stundas likmes un cilvēkstundu ieguldījums Uzdevuma izpildē:

|  |  |  |  |
| --- | --- | --- | --- |
| **Nr.****p.k.** | **Pārstāvis** | **Cilvēkstundu ieguldījums** | **Stundas likme, EUR, bez PVN** |
| 1. | Ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraugs | **60** |  |
| 2. | Ceļu būvdarbu būvuzraugs | **15** |  |
|  | Kopā: |  |  |

* 1. Līguma **4.1.punktā** norādīto summu Uzņēmējs saņem, ja Pārstāvji Uzdevuma izpildes laikā Būvobjektā ir pavadījis maksimālo **4.2.punktā** norādīto cilvēkstundu skaitu, veikuši visus Līgumā norādītos pienākumus un Uzdevums ir izpildīts pilnībā. Par pilnībā izpildītu Uzdevums tiek uzskatīts pēc tam, kad Pasūtītājs pieņem Būvdarbus.
	2. Pasūtītājs samaksu veic sekojošā kārtībā:

4.4.1. starpmaksājumi par iepriekšējā periodā izpildīto Uzdevuma daļu tiek veikti ne biežāk kā reizi mēnesi. No katra starpmaksājuma summas Pasūtītājs ietur Uzdevuma izpildes nodrošinājuma summu 10% (desmit procentu) apmērā;

4.4.2.galīgais norēķins par Uzdevuma izpildi tiek veikts, kad Pasūtītājs no Būvdarbu veicēja ar darbu nodošanas un pieņemšanas aktu Būvdarbus ir pieņēmis.

4.5. Līguma **4.4.1.punktā** minēto maksājumu saņemšanai Uzņēmējs iesniedz Pasūtītājam Uzdevuma daļas izpildes pieņemšanas nodošanas aktu saskaņā ar **Pielikumā Nr.2** pievienoto formu.

4.6. Galīgā norēķina saņemšanai Uzņēmējs iesniedz Pasūtītājam Uzdevuma izpildes pieņemšanas – nodošanas aktu un rēķinu, kurā norādīta ieturētā Uzdevuma izpildes nodrošinājuma summa.

4.7. Pasūtītājs izskata Uzņēmēja iesniegtos maksājuma pieprasījumus 5 (piecu) darba dienu laikā. Konstatējot trūkumus Uzņēmēja iesniegtajos dokumentos, Pasūtītājs par to informē Uzņēmēju un atgriež iesniegtos dokumentus trūkumu novēršanai. Pasūtītājs veic Uzņēmēja rēķina apmaksu 15 (piecpadsmit) dienu laikā no tā saņemšanas un akta par Uzdevuma daļas izpildi attiecīgajā periodā vai Uzdevuma izpildes pieņemšanas – nodošanas akta abpusējās parakstīšanas dienas.

4.8. Pasūtītājam ir tiesības pārmaksas gadījumā ieturēt Uzņēmējam pārmaksāto summu no nākamā rēķina summas.

1. **Uzņēmēja atbildība**
	1. Uzņēmējs uzņemas pilnu atbildību par Uzdevuma izpildes laikā Būvdarbu veicējam doto saistošo rīkojumu un norādījumu, saskaņoto un akceptēto dokumentu atbilstību spēkā esošajiem normatīvajiem aktiem un Pasūtītāja interesēm, kā arī par visiem Uzdevuma izpildes laikā patstāvīgi pieņemtajiem lēmumiem.
	2. Uzņēmējs atbild par zaudējumiem vai kaitējumu, kas viņu vainas dēļ Uzdevuma izpildes laikā nodarīts Pasūtītājam vai trešajai personai.
2. **Nepārvarama vara**
	1. Līdzēji tiek atbrīvoti no atbildības par daļēju vai pilnīgu Līguma neizpildi, ja šī neizpilde radusies pēc Līguma noslēgšanas nepārvaramas varas – tādu ārkārtas apstākļu rezultātā, kurus Līdzēji nevarēja paredzēt un novērst ar saprātīgiem līdzekļiem. Pie tādiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība, tiesu spriedumi un jebkuri citi apstākļi, kas nav pakļauti Līdzēju saprātīgai kontrolei.
3. **Uzdevuma izpildes termiņš un Līguma darbība**
	1. Līgums stājas spēkā tā abpusējas parakstīšanas dienā. Līgums paliek spēkā līdz Līdzēju savstarpējo saistību pilnīgai izpildei.
	2. Līgums par Būvdarbu izpildi noslēgts \_\_\_\_\_\_\_\_\_\_\_\_\_\_\_\_\_\_\_\_\_. Būvdarbu izpildītāja kontaktpersona Būvdarbu līguma izpildes jautājumos ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Šajā līgumā norādītais Būvdarbu izpildes termiņš ir 60 (sešdesmit) kalendāra dienas, skaitot no Būvdarbu līguma spēkā stāšanās dienas. Būvdarbu izpildi apliecina parakstīts Akts par būvdarbu pabeigšanu Būvobjektā. Darbu pieņemšanas – nodošanas akta iesniegšanas Pasūtītājam termiņš ir 90 (deviņdesmit) kalendāra dienas, skaitot no Akta par būvdarbu pabeigšanu abpusējas parakstīšanas dienas.
	3. Uzņēmējs veic Uzdevuma izpildi līdz Būvdarbu izpildes pabeigšanai un Būvdarbu pieņemšanai no Pasūtītāja puses ar Darbu nodošanas un pieņemšanas aktu. Gadījumā, ja Būvdarbi tiek pabeigti ilgākā termiņā nekā norādīts Līguma 7.2.punktā, attiecīgi pagarinās Uzdevuma izpildes termiņš.
	4. Gadījumā, ja Pasūtītājs un Būvdarbu veicējs noslēdz vienošanos par papildu Būvdarbu izpildi vai būtiski tiek pārsniegts plānotais Būvdarbu izpildes laiks un šajā laikā Uzņēmējam rodas ar Uzdevuma izpildi saistīti pamatoti izdevumi, Līdzēji noslēdz Līguma vienošanos par Uzdevuma papildināšanu ar uzdevumu par papildu Būvdarbu būvuzraudzību. Uzņēmējam nav tiesību atteikties veikt papildu Būvdarbu būvuzraudzību.
	5. Līdzējiem ir tiesības vienpusēji izbeigt Līgumu, ja tiesā ir iesniegts pieteikums par otra Līdzēja atzīšanu par maksātnespējīgu.
	6. Pasūtītājam ir tiesības katrā laikā vienpusēji atkāpties no Līguma. Par atkāpšanos no Līguma Pasūtītājs paziņo rakstiski 10 (desmit) darba dienas iepriekš.
	7. Līdzēji var izbeigt Līgumu pirms termiņa vai apturēt tā darbību savstarpēji rakstiski vienojoties.
	8. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā to paredz Starptautisko un Latvijas Republikas nacionālo sankciju likums.
4. **Noslēguma noteikumi**
	1. Visi strīdi un domstarpības, kas Līdzējiem rodas uz Līguma pamata vai izriet no tā, vispirms tiek risināti sarunu ceļā. Ja vienošanās netiek panākta, strīds tiek izskatīts Latvijas normatīvajos aktos noteiktajā kārtībā.
	2. Informācija, ko satur šis Līgums vai arī, kas Līdzējiem kļūst zināma saistībā ar Līgumu uzskatāma par komercnoslēpumu un to iespējams izpaust citām personām tikai ar otra Līdzēja rakstveida piekrišanu. Teiktais neattiecas uz gadījumu, kad informācijas atklāšanu pieprasa spēkā esošie Latvijas Republikas likumi, kā arī uz gadījumiem, ja Līgumā iekļauto informāciju nepieciešams nodot būvdarbu veicējam, uzraugiem un citām ar būvdarbu izpildi un organizāciju saistītām trešajām personām, uzņēmumiem vai iestādēm. Ja kāds no Līdzējiem ir prettiesiski izpaudis informāciju, kas uzskatāma par komercnoslēpumu saskaņā ar šo Līgumu, tādējādi nodarot otram Līdzējam zaudējumus, beidzamais ir tiesīgs pieprasīt tam atlīdzināt tiešos zaudējumus, kam par iemeslu bijusi šādas informācijas prettiesiska izpaušana.
	3. Pasūtītāja pilnvarotā persona Līguma izpildē, kura tajā skaitā pilnvarota pieņemt izpildīto Uzdevumu, parakstot pieņemšanas – nodošanas aktus, ir \_\_\_\_\_\_\_\_\_\_\_\_\_\_\_\_\_\_\_\_.
	4. Pasūtītāja kontaktpersona un Līguma izpildē ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	5. Uzņēmēja kontaktpersona Līguma izpildē ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	6. Līdzēji nekavējoties paziņo otram Līdzējam par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma pienācīgu nepildīšanu.
	7. Visi grozījumi, papildinājumi pie Līguma, kā arī citas Līdzēju vienošanās, kas ir saistītas ar tā izpildi un darbību, noformējamas rakstveidā un stājas spēkā pēc tam, kad tās parakstījuši abi Līdzēji. Visi Līguma papildinājumi, grozījumi un vienošanās ir tā neatņemamas sastāvdaļas.
	8. Līgums ir sagatavots latviešu valodā 2 (divos) eksemplāros, uz 4 (četrām) lapām ar Pielikumu Nr.1 (Darba uzdevums) uz \_ (\_\_\_\_\_) lapas un Pielikumu Nr.2 (Uzdevuma izpildes nodošanas – pieņemšanas akta paraugs). Viens Līguma eksemplārs tiek nodots Pasūtītājam, otrs Uzņēmējam.
5. **Līdzēju paraksti un rekvizīti:**

**Līguma projekta Pielikums Nr.1**

**Tehniskā specifikācija – darba uzdevums**

1. **Būvobjekts:** Ūdensvada un sadzīves kanalizācijas tīklu izbūve Darba ielā 8, Rīgā. Turpmāk minētie pārbūves darbi tiek saukti – Darbi.
2. **Dokumentācija:** Darbi tiks veikti saskaņā ar SIA “Citrus Solutions”, reģ.Nr.50003752271, izstrādātā būvprojekta “Viena dzīvokļa māja ar auto nojumi un palīgēku, Darba ielā 8, Rīgā” ŪKT sadaļu un Darbu organizācijas projektu (DOP), Būvatļaujas Nr.BV-19-1008-abv/K atzīme par projektēšanas nosacījumu izpildi veikta 2019.gada 11.novembrī.

Projekta ietvaros tiek izbūvēts ūdensvada tīkls no PE cauruļvadiem ar diametru OD32 kopējā garumā 7,00 m, izbūves dziļums robežojās no 1,8 līdz 2,0 metri, un kanalizācijas tīkls no PP cauruļvadiem De160 un De200 ar kopējo garumu 47,00 metri, izbūves dziļums robežojās no 1,61 līdz 2,30 metri.

1. **Darba uzdevums:** Veikt projekta realizācijas būvdarbu būvuzraudzību un Pasūtītāja interešu nodrošināšanu minēto būvdarbu izpildē.
2. ***Vispārīgas prasības***
	1. iepazīties ar Projektu, Pasūtītāja un būvuzņēmēja līguma nosacījumiem attiecībā uz būvdarbu apjomu izpildi un būvuzrauga pienākumiem un tiesībām;
	2. izskatīt un ne vēlāk kā triju darba dienu laikā saskaņot Būvdarbu veicēja izstrādāto būvdarbu veikšanas projektu vai sniegt Būvdarbu veicējam motivētus iebildumus to saskaņot;
	3. veikt Pasūtītāja un būvuzņēmēja līgumā noteiktos būvuzrauga pienākumus, sniedzot Uzņēmējam norādījumus, kas var būt nepieciešami būvdarbu izpildei vai būvdarbu defektu novēršanai;
	4. pārbaudīt būvdarbu secības un kvalitātes atbilstību projektam, būvdarbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
	5. pārbaudīt, vai pirms Darbu uzsākšanas ir izpildīti Darbu sagatavošanas nosacījumi;
	6. pieprasīt no Darbu veicēja detalizētu informāciju un dokumentāciju par darbu veikšanas posmiem, secību, laika grafiku, pielietojamajiem būvizstrādājumiem, darbu izpildes tehnoloģijām, metodēm un tehnisko aprīkojumu;
	7. atrasties objektā nozīmīgāko būvdarbu veikšanas laikā, ja nepieciešams, arī vakara un nakts stundās, kā arī brīvdienās;
	8. ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo aktu pārkāpumiem būvdarbu sagatavošanas un būvdarbu laikā, kā arī par atkāpēm no projekta;
	9. pēc vajadzības, bet ne retāk kā reizi divās nedēļās, sasaukt būvsapulces, nodrošināt būvsapulču organizāciju un sagatavot to protokolus;
	10. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
	11. veikt citus Ministru kabineta 2014.gada 19.augusta noteikumos Nr.500 “Vispārīgie būvnoteikumi” norādītos būvuzrauga pienākumus.
	12. veikt Darbu kvalitātes kontroli, veicot regulāras apskates uz vietas būvobjektā, īpašu uzmanību pievērst CCTV inspekcijas, hidrauliskai pārbaudei, kā arī šķembu un grunts sablīvējuma pārbaužu veikšanai.
3. ***Darbu kvalitātes nodrošināšana***
	1. nepieļaut neapstiprinātu būvizstrādājumu izmantošanu un atkāpes no līgumā noteiktās Darbu veikšanas tehnoloģijas;
	2. pārbaudīt Materiālu apstiprinājumu formās uzrādīto būvizstrādājumu atbilstību tehniskajām specifikācijām un projektam;
	3. pārbaudīt vai būvobjektā atrodas vienīgi sertificēti materiāli un iekārtas, tādā daudzumā, cik ir nepieciešams būvdarbu izpildei;
	4. dot norādījumus un rīkojumus Darbu veicējam saistībā ar to izpildes kvalitāti;
	5. informēt Darbu veicēju par plānotajām pārbaudes vietām un pārbaudes veikšanas metodi;
	6. nepieciešamības gadījumā, pieprasīt no Darbu veicēja detalizētu informāciju un dokumentāciju saistībā ar Darbu izpildes kvalitāti;
	7. ja tiek konstatēti trūkumi Darbu izpildē, pārtraukt tos uz laiku, kamēr trūkumi tiek novērsti;
	8. veikt Darbu kvalitātes kontroli, veicot regulāras apskates uz vietas būvobjektā, īpašu uzmanību pievērst materiālu montāžas tehnoloģijas ievērošanai un hidrauliskās pārbaudes veikšanai.
4. ***Darba un vides aizsardzība, atbilstība ugunsdrošību reglamentējošiem normatīvajiem aktiem***
	1. pārbaudīt Darbu atbilstību būvniecību, darba aizsardzību, vides aizsardzību, ceļu satiksmi un ugunsdrošību reglamentējošiem normatīvajiem aktiem;
	2. veikt būvdarbu drošības, kvalitātes un iekšējās organizācijas uzraudzību un kontroli;
	3. pirms Darbu sākšanas pārbaudīt, vai ir izpildīti visi uzsākšanai izvirzītie nosacījumi;
	4. pārbaudīt Darbu atbilstību pašvaldības institūciju izdotajām atļaujām un rīkojumiem.
5. ***Atbilstība darba uzdevumam, darbu izpildes apjomi***
	1. nodrošināt Darbu līguma nosacījumu, tai skaitā, tehniskās specifikācijas, skiču un tāmju izpildi;
	2. veikt izpildīto Darbu apjomu pārbaudi, fiksēt atšķirības no līguma tāmē noteiktajiem darbu apjomiem;
	3. fiksēt iespējamo papilddarbu un izslēgto darbu apjomus un ar tiem saistīto laika ieguldījumu vai ietaupījumu, pārbaudīt un apstiprināt papilddarbu un izslēgto darbu tāmes;
	4. pēc atsevišķu Darbu posmu pabeigšanas veikt fotofiksāciju;
	5. piedalīties būvdarbu pieņemšanā, sevišķu uzmanību pievēršot segtajiem darbiem un pieņemt tikai tos būvdarbus, kas izpildīti atbilstoši tehniskajai specifikācijai un projektam;
	6. veikt Darbu izpildes laika grafika un līguma izpildes termiņa kontroli.
6. ***Dokumentācijas pārbaude***
	1. trīs darba dienu laikā pēc saņemšanas pārbaudīt un komentēt/saskaņot būvdarbu veicēja iesniegto Darbu veikšanas projektu;
	2. ikmēneša izpildīto darbu izpildshēmas salīdzināšana ar projektu un salīdzinājuma iesniegšana Pasūtītājam;
	3. pārbaudīt vai būvdarbu veicēja rīcībā ir Būvdarbu veikšanai nepieciešamā dokumentācija;
	4. pirms sanāksmēm pārbaudīt un apstiprināt Darbu veicēja regulāras atskaites par Darbu progresu;
	5. pārbaudīt veikto būvdarbu apjomus, būvdarbu veicēja sagatavotos un iesniegtos dokumentus (atskaites, pārbaužu rezultātus, būvizstrādājumu ekspluatācijas īpašību un atbilstības deklarācijas, tehniskās pases, ražotāju garantijas, aktus par fakta konstatāciju, segto darbu un atbildīgo konstrukciju pieņemšanas aktus, aktus par izpildītājiem darbiem - formas 2 un 3, papilddarbu un izslēgto darbu tāmes, darbu nodošanas – pieņemšanas aktu, izpilddokumentāciju, u.c.).
7. **Uzdevuma izpildes noteikumi**
8. Izpildot III.sadaļā minētos uzdevumus, Uzņēmējam jānodrošina sekojošs Pārstāvju laika ieguldījums:

|  |  |  |
| --- | --- | --- |
| **Nr.****p.k.** | **Pārstāvis** | **Cilvēkstundu ieguldījums** |
| 1. | Ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraugs | **60** |
| 2. | Ceļu būvdarbu būvuzraugs | **15** |

1. Uzņēmējam 1.punktā noteiktajā stundu apjomā jānodrošina Pārstāvju fiziskā atrašanās būvobjektā.
2. Pārstāvju būvobjektā pavadītā laika uzskaite tiek veikta, ņemot vērā ierakstus Būvdarbu žurnālā. Pārstāvjiem ir pienākums katru reizi ierodoties būvobjektā Būvdarbu žurnālā veikt ierakstu par būvobjektā pavadīto laiku, norādot ierašanās un būvobjekta atstāšanas laikus, kā arī izpildītos uzdevumus.
3. Ne vēlāk kā 5 (piecu) darba dienu laikā pēc būvdarbu veikšanas projekta saskaņošanas Uzņēmējs izstrādā un iesniedz Pasūtītājam būvuzraudzības plānu. Papildus normatīvajos aktos noteiktajām prasībām, būvuzraudzības plānā jānorāda arī Pārstāvja būvobjektā pavadāmo cilvēkstundu skaita sadalījumu pa galvenajiem būvdarbu posmiem tā, lai nodrošinātu Uzdevuma izpildi līdz būvobjekta pieņemšanai ekspluatācijā, ņemot vērā, ka Pārstāvjiem jāpiedalās segto darbu, nozīmīgu konstrukciju pieņemšanā, būtisku būvdarbu pārbaudēs un būvobjekta pieņemšanā ekspluatācijā.

**Līguma projekta Pielikums Nr.2**

 **UZDEVUMA IZPILDES PIEŅEMŠANAS – NODOŠANAS AKTS**

Rīgā, 20\_\_.gada \_\_.\_\_\_\_\_\_\_\_\_\_

**SIA „Rīgas ūdens”**, reģ. Nr. **40103023035**, tās \_\_\_\_\_\_\_\_\_\_\_\_\_\_\_\_\_\_ personā, kura darbojas uz SIA „Rīgas ūdens” valdes 20\_\_.gada \_\_\_\_\_\_\_\_\_ lēmuma (protokols Nr.2.4.1/20\_\_/\_\_) pamata, turpmāk **-** **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_**, reģ. Nr**.\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_ personā, kur\_ darbojas uz \_\_\_\_\_\_\_\_\_\_\_\_\_\_\_ pamata, turpmāk **-** **Uzņēmējs**, no otras puses,

sastādīja šo aktu par to, ka Uzņēmējs saskaņā ar \_\_.\_\_.20\_\_. līgumu Nr.\_\_\_\_\_ ir sniedzis būvuzraudzības pakalpojumus laika periodā no 20\_\_.gada \_\_\_\_\_\_\_ līdz 20\_\_.gada \_\_\_\_\_\_ un Pasūtītājs pieņem būvuzraudzības pakalpojumus šādā apjomā:

|  |  |  |  |  |
| --- | --- | --- | --- | --- |
| **Nr.****p.k.** | **Pārstāvis** | **Cilvēkstundu ieguldījums** | **Stundas likme EUR, bez PVN** | **KOPĀ**  |
| 1. | Ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraugs |  |  |  |
| 2. | Ceļu būvdarbu būvuzraugs |  |  |  |
|  |  |  | Kopā:  |  |
|  |  |  | PVN 21%: |  |
|  |  |  | Summa kopā: |  |

Kopā par summu EUR **\_\_\_\_\_\_\_\_** (\_\_\_\_\_\_\_\_\_\_\_\_ eiro un \_\_ eiro centi) bez PVN. PVN 21% sastāda EUR \_\_\_\_\_\_, summa kopā EUR \_\_\_\_\_\_\_\_.

Saskaņā ar Līguma 4.4.1.punktu no starpmaksājuma summas Pasūtītājs ietur 10% izpildes nodrošinājuma summu EUR **\_\_\_\_\_** (\_\_\_\_\_\_\_\_\_\_ eiro un \_\_ eiro centi).

Summa apmaksai, kas tiks pārskaitīta Uzņēmējam ir EUR **\_\_\_\_\_\_\_** (\_\_\_\_\_\_\_\_\_eiro un \_\_ eiro centi).

Būvuzraudzības pakalpojumi sniegti atbilstoši Darba uzdevumam un abpusēju pretenziju nav.

|  |  |
| --- | --- |
| Pakalpojumus nodeva:**Uzņēmējs:** | Pakalpojumus pieņēma**Pasūtītājs:** |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |

**Pielikums Nr.2**

**<Pretendenta nosaukums> piedāvājums tirgus izpētei “Ūdensvada un kanalizācijas tīklu izbūves Rīgā, Darba ielā 8, būvuzraudzība” (identifikācijas Nr. T.I.132)**

1. Ar šo, <pretendenta nosaukums>, reģ.Nr.<reģistrācijas numurs> (turpmāk – Pretendents), iesniedz piedāvājumu tirgus izpētei “Ūdensvada un kanalizācijas tīklu izbūves Rīgā, Darba ielā 8, būvuzraudzība” (identifikācijas Nr. T.I.132; turpmāk – Tirgus izpēte) un piedāvā veikt ūdensvada un kanalizācijas tīklu izbūves Rīgā, Darba ielā 8, būvuzraudzību atbilstoši uzaicinājuma un tā pielikumā pievienotā līguma projekta noteikumiem (turpmāk – Pakalpojums).
2. Apliecinām, ka:
	1. visa Tirgus izpētei iesniegtā informācija ir patiesa;
	2. uz Pretendentu neattiecas Sabiedrisko pakalpojumu sniedzēju iepirkumu likuma 48.panta pirmās daļas izslēgšanas nosacījumi;
	3. Pretendents ir iepazinies ar informāciju, kas nepieciešama piedāvājuma sagatavošanai un Tirgus izpētes uzaicinājumā norādītā Pakalpojuma izpildei;
	4. Tirgus izpētes uzaicinājuma prasības un nosacījumi ir skaidri un saprotami;
	5. Pretendenta rīcībā ir visi nepieciešamie resursi Pakalpojuma izpildei Tirgus izpētes uzaicinājumā norādītajā laikā un apjomā;
	6. ja ar Pretendentu tiks noslēgts līgums par ūdensvada un kanalizācijas tīklu izbūves Rīgā, Darba ielā 8, būvuzraudzību, atbildīgā būvuzrauga un ceļu būvdarbu būvuzrauga pienākumus veiks šajā piedāvājumā norādītie būvspeciālisti;
	7. Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgsim piedāvāto būvspeciālistu profesionālās civiltiesiskās atbildības apdrošināšanas līgumu 2 (divu) darba dienu laikā pēc būvuzraudzības līguma noslēgšanas[[1]](#footnote-1).
	8. Tirgus izpētei iesniegtajā profesionālās civiltiesiskās atbildības apdrošināšanas līguma polisē norādītais būvuzraugu spēkā esošais profesionālās civiltiesiskās atbildības apdrošināšanas līgums nodrošinās apdrošināšanas aizsardzības esību attiecībā uz minētajā objektā Pretendenta veikto būvuzraudzību[[2]](#footnote-2).
3. Pretendenta kontaktpersona: <vārds, uzvārds, amats, tālrunis, e-pasta adrese>*.*

Pielikumā:

1. Būvuzrauga un ceļu būvdarbu būvuzrauga pieejamības apliecinājumi, pavisam uz <lapu skaits> lp.
2. Būvuzrauga un ceļu būvdarbu būvuzrauga spēkā esoša profesionālās civiltiesiskās atbildības apdrošināšanas līguma polises kopija uz <lapu skaits> lp.2
3. Finanšu piedāvājums uz <lapu skaits> lp.

|  |
| --- |
| <Pretendenta nosaukums un reģistrācijas numurs> |
| <Pretendenta bankas rekvizīti> |
| <Juridiskā un pasta adreses, tālruņu un faksa numuri, e-pasta adrese > |
| <Pretendenta paraksttiesīgās vai pilnvarotās personas vārds, uzvārds, amats> |
| <Paraksts> |
| <Datums, vieta> |

**Pielikums Nr.3**

**Finanšu piedāvājums**

**tirgus izpētei “Ūdensvada un kanalizācijas tīklu izbūves Rīgā, Darba ielā 8, būvuzraudzība” (iepirkuma identifikācijas Nr. T.I.132)**

|  |  |  |  |  |
| --- | --- | --- | --- | --- |
| **Nr. p.k.** | **Uzņēmēja Pārstāvji** | **Vienības (Uzņēmēja Pārstāvja būvobjektā pavadītās cilvēkstundas) cena (EUR bez PVN)** | **Maksimālais vienību skaits** | **Kopā (EUR bez PVN)** |
| 1. | Ūdensapgādes un kanalizācijas sistēmu, ieskaitot ugunsdrošības sistēmas, būvuzraugs | <…> | **60** | <…> |
| 2. | Ceļu būvdarbu būvuzraugs | <…> | **15** | <…> |
| Uzdevuma izpildes cena, EUR bez PVN | <…> |
| PVN 21%, EUR | <…> |
| Uzdevuma izpildes cena, EUR ar PVN | <…> |

Apliecinām, ka Uzņēmuma pārstāvju būvobjektā pavadītās cilvēkstundas likmē ir iekļautas visas ar Līguma izpildi saistītās izmaksas, t.sk.:

1. ar Uzdevuma izpildi saistītie izdevumi ārpus Būvobjekta;
2. nodokļi (izņemot PVN);
3. samaksa par pakalpojuma sniegšanā iesaistītiem Uzņēmēja speciālistiem;
4. visi ar Uzdevuma izpildi saistītie administratīvie izdevumi, tostarp, bet neaprobežojoties, transporta, sakaru izdevumi, telpu noma, atļaujas, civiltiesiskā un medicīniskā apdrošināšana, darba drošības izdevumi un citi darba izdevumi;
5. Uzņēmēja peļņa, citu iestāžu, institūciju un speciālistu sniegtie pakalpojumi;
6. visas citas ar Līguma izpildi saistītās izmaksas.

Apliecinām, ka piedāvājumā iekļautas visas norādītās nepieciešamās Uzdevuma izpildes izmaksas atbilstoši Darba uzdevuma prasībām.

<Pretendenta paraksttiesīgās vai pilnvarotās personas vārds, uzvārds, amats>

<Paraksts>

<Vieta, Datums>

**Pielikums Nr.4**

**Būvuzrauga pieejamības apliecinājuma veidne**

Ja ar <pretendenta nosaukums>, reģ.Nr.<reģistrācijas numurs>, tirgus izpētes “Ūdensvada un kanalizācijas tīklu izbūves Rīgā, Darba ielā 8, būvuzraudzība”(identifikācijas Nr.T.I.132; turpmāk – Tirgus izpēte)rezultātātiks noslēgts līgums par ūdensvada un kanalizācijas tīklu izbūves Rīgā, Darba ielā 8, būvuzraudzību, apņemos veikt <būvuzrauga>/<ceļu būvdarbu būvuzrauga> pienākumus saskaņā ar Tirgus izpētes uzaicinājuma pielikumā pievienoto darba uzdevumu un sabiedrības ar ierobežotu atbildību “Citrus Solutions” izstrādātā būvprojekta “Viena dzīvokļa māja ar auto nojumi un palīgēku, Darba ielā 8, Rīgā” ŪKT sadaļu, normatīvajos tiesību aktos noteiktajā kārtībā.

|  |
| --- |
| <Būvuzrauga vārds, uzvārds > |
| <Būvuzrauga sertifikāta numurs> |
| <Paraksts> |
| <Datums, vieta> |

**Pielikums Nr.5**

**Būvdarbu apjomi**

Sabiedrības ar ierobežotu atbildību “Citrus Solutions” izstrādātā būvprojekta “Viena dzīvokļa māja ar auto nojumi un palīgēku, Darba ielā 8, Rīgā” ŪKT sadaļa paredz šādu būvdarbu izpildi:

|  |  |  |  |
| --- | --- | --- | --- |
| **Nr.p.k.** | **Būvdarbu nosaukums** | **Mērvienība** | **Daudzums** |
|  |
| 1 | Objekta sagatavošana būvniecībai (satiksmes organizācija utml.) | obj | 1 |  |
| 2 | Būvtāfeles izgatavošana un uzstādīšana | kpl | 1 |  |
| 3 | Trases nospraušana | obj | 1 |  |
| 4 | Esošā ielas asfalta seguma demontāža, utilizācija. H=0,2 m | m2 | 40 |  |
| 5 | Tranšeju un būvbedru rakšana K1 un U1 cauruļvadiem un akām, ietverot grunts izvešanu un visi ar to saistītie darbi. H=1,5 - 2,0 m | m3 | 98 |  |
| 6 | Smilts, no jauna pievesta (drenējoša Kf> 1m/dn), t.sk. pamatnes 0,15 m ierīkošana zem K1 cauruļvadiem, apbēruma tranšejas platumā un uzbēruma 0,3 m veidošana virs cauruļvadiem, ietverot noblīvēšanu | m3 | 38 |  |
| 7 | Tranšeju aizbēršana ar jaunu pievestu sausu grunti (smilts, drenējoša Kf> 1m/dn; sablīvējama, bez organikas piejaukumiem,) ietverot būvbedru aizbēršanu, grunts noblīvēšanu pa slāņiem līdz 98% sablīvējumam, un visi ar to saistītie darbi, līdz ceļa seguma konstrukcijas apakšas atzīmei (-0,85 m no z.v.) K1 būvtranšejām dziļumā 1,5 - 2,0 m.  | m3 | 62 |  |
| 8 | Ielas brauktuves asfaltbetons seguma atjauošana Darba ielā | m2 | 40 |  |
| 9 | Karstā asfalta dilumkārta AC 11 surf (AADTj, pievestā ≤500) 50mm biezumā | m2 | 40 |  |
| 10 | Minerālmateriālu maisījums 0/63ps (AADTj, smagie ≤100) vai 0/56 (AADTj, smagie ≤100) vai 0/45 (AADTj, smagie ≤100), 200 mm biezumā | m2 | 40 |  |
| 11 | Salizturīga grunts vai smalki drupinātu minerālmateriālu maisijums 300 mm | m2 | 40 |  |
| 12 | Atjaunot Darba ielas asfalta seguma dilumkārtu | m2 | 132 |  |
| 13 | Karstā asfalta dilumkārta AC 11 surf (AADTj, pievestā ≤500) 50mm biezumā | m2 | 132 |  |
| 14 | Esošā zālāja atjaunoša | m2 | 15 |  |
| 15 | Zālāja sēklas | kg | 0,6 |  |
| 16 | Augsne 0,15 m biezumā | m2 | 15 |  |
| 17 | Ielu apmaļu 100.30.15. uzstādīšna | m | 12 |  |
| 18 | PP monolītsienu kanalizācijas caurule OD200 x 6.2 ar uzmavu un blīvi EN 14758, H no 1,5 līdz 2.0m, ieguldes klase SN10 (T10), tranšejas nostiprināšana, rakšana un aizbēršana, tīklu montāža, ieskaitot grunts nomaiņu, aizvešanu, atvešanu | m | 41 |  |
| 19 | PP monolītsienu kanalizācijas caurule ar diametru OD160 x4.9 ar uzmavu un blīvi EN 14758, H no 1,5 līdz 2.0m, ieguldes klase SN10 (T10), tranšejas nostiprināšana, rakšana un aizbēršana, tīklu montāža, ieskaitot grunts nomaiņu, aizvešanu, atvešanu | m | 6 |  |
| 20 | Iebetonējama aizsargčula OD 200 | gb | 3 |  |
| 21 | Iebetonējama aizsargčula OD 160 | gb | 1 |  |
| 22 | PP termonosēdošā uzmava OD250/225 | gb | 2 |  |
| 23 | PP dubultuzmava OD250 | gb | 2 |  |
| 24 | PP kanalizācijas cauruļu trejgabals ar 55 grādu atzaru OD250/200 | gb | 1 |  |
| 25 | PP īscaurule L=0,5m OD250 | gb | 1 |  |
| 26 | Kanalizācijas skataka dzelzbetona grodu H=2,53 m, ar iestrādātiem gumijas blīvgredzeniem, betona tekni OD200/200 ar 20 grādu pagriezien, betona grods ar dibenu KCD 10-09, betona grodu KC 10-06 un KC 10-03, groda vāku KCP 10, betona izlīdzināšanas gredzeniem 2 gb KCO-2, hidroizolāciju pilnā apjomā, līmi, smērvielu, kāpšļiem. | kpl | 1 |  |
| 27 | Kanalizācijas skataka dzelzbetona grodu H=2,23 m, ar iestrādātiem gumijas blīvgredzeniem, betona tekni OD200/160 ar 90 grādu pagriezien, betona grods ar dibenu KCD 10-09, betona grodu KC 10-06, groda vāku KCP 10, betona izlīdzināšanas gredzeniem 2 gb KCO-2, hidroizolāciju pilnā apjomā, līmi, smērvielu, kāpšļiem. | kpl | 1 |  |
| 28 | Krustojumi ar esošajām un projektētajām inženierkomunikācijām | vietas | 7 |  |
| 29 | Gruntsūdens pazemināšanas iekārtas (pēc nepieciešamības) | m | 47 |  |
| 30 | Metāla tranšejas stiprinājumi L=4m, H=2m | gb | 3 |  |
| 31 | Kanalizācijas pašteces tīklu videoinspekcija (CCTV), un ar to saistītie darbi, dokumentācijas sagatavošana; (Iekārtas nepieciešamību izvērtēt būvniecības laikā. | m | 47 |  |
| 32 | PE ūdensvada caurule OD32 PE 100, SDR17, PN10; H no 1,5 līdz 2,0m | m | 7 |  |
| 33 | Sedlu uzlika ar vītni, DN150/25 | gb | 1 |  |
| 34 | Pazemes tipa ķīļveida servisa ventīlis ar vītni, komplektā ar teleskopisko pagarinātājkātu h=1,9 m un ielas kapi ar SIA "Rīgas ūdens" logo (kapes min. iekš. DN140mm) DN 25 | kpl | 1 |  |
| 35 | EM pāreja uz vītni (OD32-DN25) | gb | 1 |  |

**Pielikums Nr.6**

**Konfidencialitātes apliecinājums**

**tirgus izpētes “Ūdensvada un kanalizācijas tīklu izbūves Rīgā, Darba ielā 8, būvuzraudzība” (identifikācijas Nr. T.I.132) ietvaros**

Piegādātājs <piegādātāja nosaukums, reģistrācijas numurs> (turpmāk – Piegādātājs), kuru pārstāv <vārds, uzvārds, amats>, personas kods <personas kods>, apliecina, ka, saņemot uz Piegādātāja e-pasta adresi <e-pasta adrese> elektroniskās pieejas saiti sabiedrības ar ierobežotu atbildību “Citrus Solutions” izstrādātā būvprojekta “Viena dzīvokļa māja ar auto nojumi un palīgēku, Darba ielā 8, Rīgā” ŪKT sadaļu (turpmāk – Būvprojekts), apņemas:

1. neizpaust trešajām personām Būvprojektā ietverto informāciju, tajā skaitā apņemas nodrošināt, ka jebkurš minētā piegādātāja darbinieks, kuram minētā informācija nodota darba vajadzībām, ievēro šīs konfidencialitātes prasības;
2. minēto konfidencialitātes prasību neievērošanas gadījumā segt visus SIA “Rīgas ūdens” iespējamos ar šo prasību neievērošanu radušos zaudējumus.

<Vārds, uzvārds, paraksts>

<Datums>

1. Norāda gadījumā, ja būvspeciālistu profesionālās civiltiesiskās atbildības apdrošināšanas polises kopija nav iekļauta piedāvājumā. [↑](#footnote-ref-1)
2. Norāda gadījumā, ja būvspeciālistu profesionālās civiltiesiskās atbildības apdrošināšanas polises kopija ir iekļauta piedāvājumā. [↑](#footnote-ref-2)